بیرلشمیش میللت‌لر تشکیلاتی‌نین سوریه عذره خصوصی نماینده‌سی استفان دی میستورا سوریه‌نین ادلیب شهری‌نین آتشکسین تامین اولونماماسی و سیاسی حلین الده اولونماماسی حالیندا ایکینجی حلب اولما ریسکی داشیدیغینی بیلدیردی.
استفان دی میستورا پاریس-ده فرانسانین خاریجی ایشلر ناظیری ژان ماک ایرو ایله گوروشدو.
گؤروش‌دن سونرا مطبوعات نماینده‌لرینه آچیقلاما وئرن میستورا حلب-ین شرقینده هله ده تخمینن 50 مین سیویل‌ین  محاصره آلتیندا اولدوغونو خاطیرلاتدی و بو بؤلگه‌ده یاشایان تخمینن 40 مین وطنداشین شهرین غربینه کئچه‌جگینی بیلدیردی.
بو اینسانلارین پروبلئم‌سیز تخلیه‌سینی ضمانت آلتینا آلماق اوچون بیرلشمیش میللتلر تشکیلاتی‌نین بؤلگه‌دکی موجودلوغونون ضروری اولدوغونو دیله گتیرن میستورا بو بولگه ده کیفایت قدر اولوسلار آراسی موشاهیدچی اولمادیغینی قئید ائتدی.
شهرین شرقینده قالان 10 مین اینسان‌دان 1500-نون و 5 مین موخالیف دؤیوشچو و عائله‌سی‌نین ادلیبه گئتمه‌یی پلانلاشدیردیغینی دئین میستورا: "آتشکسین تامین اولونماماسی و سیاسی حلین الده اولونماماسی حالیندا سوریه‌نین ادلیب شهری ایکینجی بیر حلب-ه چئوریلمک ریسکی داشیییر" دئدی.
مارک آیرو دا، حلب‌دکی وضعیتی فلاکت اولا‌راق دیرلندیردی.
